
Ministru kabineta sēdes protokollēmums

Noteikumu projekts "Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.11. pasākuma "Studiju procesa digitalizācija" pirmās un otrās projektu iesniegumu atlases kārtas īstenošanas noteikumi"

· 1. Pieņemt iesniegto noteikumu projektu.
· 2. Valsts Kancelejai sagatavot noteikumu projektu parakstīšanai.
· 3. Lai nodrošinātu Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.11. pasākuma "Studiju procesa digitalizācija" (turpmāk – pasākums) pirmās kārtas ietvaros izveidoto sistēmu ilgtspēju, nodrošinātu studiju vadības sistēmu un procesu modernizāciju, augstākās izglītības institūciju sadarbību studentcentrēta un elastīga studiju procesa nodrošināšanai, Izglītības un zinātnes ministrijai sadarbībā ar pasākuma pirmās kārtas projekta īstenotāju (biedrību "Augstākās izglītības un zinātnes informācijas tehnoloģijas koplietošanas pakalpojumu centrs") sagatavot, un izglītības un zinātnes ministram līdz 2027. gada 30. novembrim normatīvajos aktos noteiktajā kārtībā iesniegt izskatīšanai Ministru kabinetā fiskāli neitrālus priekšlikumus par:
· 3.1. pasākuma pirmās kārtas ietvaros īstenoto darbību ilgtspēju, tai skaitā studiju vadības sistēmu koplietošanas risinājumu pielietošanu, atbildību sadalījumu, tālāko attīstību, nepieciešamajiem resursiem un finansējuma avotiem sistēmu darbībai pēc 2029. gada 30. novembra;
· 3.2. tiesību aktu projektiem, kas noteiks pasākuma pirmās kārtas ietvaros izveidoto koplietošanas sistēmu lietošanas prasības un nosacījumus augstskolām un koledžām;
· 3.3. tiesību aktu projektiem, kas nepieciešami studiju vadības procesu modernizācijai un augstākās izglītības institūciju sadarbībai studentcentrēta un elastīga studiju procesa nodrošināšanai.

